།སྒྱུ་འཕྲུལ་དྲྭ་བའི་གཞལ་མེད་ཁང་གི་རྣམ་པར་བཞག་པ་གསལ་བའི་སྒྲོན་མེའི་འགྲེལ་པ་བཞུགས་སོ། །
བླ་མ་དམ་པའི་ཞབས་ལ་ཕྱག་འཚལ་ལོ། །ད་ནི་གཞུང་གི་དཀའ་བའི་དོན་རྣམས་ཅུང་ཟད་དགྲོལ་བར་བྱའོ། །འདི་ལ་ཁོར་ཡུག །འོག་གཞི། ལོགས། ཐོག་འབུབས། སྒོ། རྟ་བབས་དང་དྲུག །དང་པོ་ཁོར་ཡུག་ལ། འདིར་མེ་རི། རྡོ་ར། པད་ར་གསུམ་ལས་མི་བྱེད་པ་ནི། རྡོ་རྗེ་ལས་རིམ་ལས། རྡོ་རྗེ་ལག་ཆུ་མེ་རི་ཧར། །ཕྱོགས་རྣམས་ཀུན་ཏུ་ཁྱབ་པར་བྱ། །ཞེས་དང་། བདེ་འདས་ཞི་བ་རིགས་བརྒྱའི་སྒྲུབ་ཐབས་སློབ་དཔོན་གྱིས་མཛད་པ་ལས་ཀྱང་། པད་ཕྲེང་མེ་འོད་རྡོ་རྗེའི་ཕྲེང་བས་མཛེས་པར་བསྐོར། ཞེས་གསུངས་པས་སོ། །འོ་ན་ཁོར་ཡུག་གི་ཚད་རྡོ་ར་ཆ་ཕྲན་གཉིས་སོགས་བྱེད་པ་གང་ཞེ་ན། སྤྱིར་སྲུང་འཁོར་གྱི་རྭ་གུར་འདི་རྣམས་དམིགས་པའི་དས་སུ་ཇི་ཙམ་ནུས་པ་བསྒོམ་གྱི་ཚད་གཅིག་ཏུ་མ་ངེས་མོད། འོན་ཀྱང་གཟུགས་བརྙན་བཞེངས་པ་ལ་སོགས་ལ་དེ་ལྟར་མི་རུང་བས་ཚད་རྣམ་པར་བཞག་པ་ནི། རྡོ་རྗེ་ལས་རིམ་ལས། རྡོ་རྗེ་ལག་ཆུ་ཧར་བཅས་པ། །རྟ་བབས་ཕྱེད་དང་གསུམ་ད་བྱ། །ཞེས་གསུངས་པའི་རྟ་བབས་ཕྱེད་དང་གསུམ་ནི་ཆ་ཕྲན་ཕྱེད་གསུམ་ཡིན་ནམ་སྙམ་ད་རྟོགས་པར་མི་བྱ་སྟེ། འདི་ནས་རྟ་རྐང་གི་མཐའ་གཅིག་ནས་མཐའ་ཤོས་ཀྱི་བར་རྟ་བབས་ཀྱི་ཕྲེང་ལ་ཆ་ཆེན་བཞི་ཡོད་ལ། དེའི་ཕྱེད་ཆ་ཕྱེད་གཉིས་ཡིན་པའི་ཕྱིར། རྟ་བབས་ཕྱེད་དང་། ཞེས་གསུངས། ཆ་ཆེན་གཉིས་པོ་དེ་ལས་ཀྱང་ཕྱེད་ནང་མ་ཕྱེད་ད་གཏུབས་ཏེ། ཆ་ཆེན་གཅིག་ཤོས་དང་བཅས་པས་གསུམ་འབྱུང་བའི་ཕྱིར། གསུམ་ད་བྱ། །ཞེས་གསུངས་པ་སྟེ། འདི་ཡང་ཚད་དེ་ལྟར་ད་བགྱིས་སོ། །དེ་ཡང་སྲུང་འཁོར་རྒྱས་པའི་སྐབས་སུ་མཚོན་ཆ་འཆོལ་བ། མཚོན་ཆ་དམ་ཚིག །བསྲུང་བ་འཁོར་ལོ། ཁྲོ་བཅུ་རོལ་པ་རྣམས་ཡོད་པ་ལས། བླ་མ་གོང་མ་རྣམས། ཞི་བ་ལ་མཚོན་ཆ་དམ་ཚིག་མཛད་པར་གྲགས་པ་ལྟར་ན། དེ་ལའང་གུར་རིམ་པ་མང་པོ་ཡོད་ཀྱང་། བྲིས་པའི་དཀྱིལ་འཁོར་དང་བསྟུན་ནས་སྲུང་འཁོར་ལ་ཡོད་པ་ཐམས་ཅད་བྲིས་ཆ་ལ་མ་བྲིས་ཀྱང་ཆོག་པའི་རིག་པས་འདིར་རྡོ་རྗེ་དང་མེ་གུར་གཉིས་སུ་བསྡུ་བར་མཛད་དོ། །དེ་ལྟར་ན་རྡོ་རྗེ་ས་གཞི་དང་ར་བ་སོགས་མེད་དམ་སྙམ་ན། གུར་གྱི་སྐད་དོད། པཉྩ་ར་ཞེས་པ། ཟ་མ་ཏོག་ལྟ་བུའི་སྣོད་དང་། གཟེབ་མ་དང་། དྲྭ་བ་ལའང་འཇུག་པའི་ཕྱིར། འདིར་གུར་ཞེས་པ་རྡོ་རྗེའི་ས་གཞི་ར་བ་སོགས་ཐམས་ཅད་ཀྱི་སྤྱི་མིང་ད་བྱ་སྟེ། དཔེར་ན། ཟ་མ་ཏོག་ཞེས་པ་དེའི་མཐིལ་དང་ལོགས་དང་ཁེབས་ཐམས་ཅད་ཀྱི་སྤྱི་མིང་ཡིན་པ་ལས་སོ། །སོ་སོར་དབྱེ་བ་མེད་པ་བཞིན་ནོ། །རྡོ་རྗེའི་ར་བ་བརྩིགས་ལུགས་ནི། འོག་གཞི་རྡོ་རྗེའི་ས་གཞི་བརྡལ་བ་ལོགས་ཆ་ཆུང་གཉིས་ལ་རྡོ་རྗེ་སྔོན་པོ་གྱེན་ལང་གི་ར་བ་ཟླུམ་པོ་གཞལ་ཡས་ཁང་དང་མཉམ་པའི་སྟེང་ད་རྡོ་རྗེའི་གུར་བྱ་བ་བཞེད་ལ། དེ་དག་ལས་མེ་དཔང་མཐའ་མེད་ད་འཕྲོ་བ་ནི་མེའི་གུར་རོ། །དེ་ལྟར་ནའང་བཤད་རྒྱུད་ལས། ཐམས་ཅད་ལ་ནི་དབང་བསྒྱུར་ཕྱིར། །འཇིག་རྟེན་ལྷ་ཆེན་རྣམས་ཀྱིས་བསྐོར། །ཞེས་གསུངས་པའི་ཕྱིར། ཕྱོགས་སྐྱོང་སྣམ་བུ་མི་དགོས་སམ་ཞེ་ན། དེ་ནི་སྤྱན་འགྲེལ་ལས། ཐམས་ཅད་ལ་ནི་དབང་བསྒྱུར་ཕྱིར། །འཇིག་རྟེན་ཞེས་པ་འཁོར་བའི་ཆོས་རྣམས་ཀྱང་བདག་ཉིད་ད་རང་སྣང་བའི་ཕྱིར། ཕྱི་རོལ་ད་མ་ཧཱ་དེ་ཝ་ལ་སོགས་པའི་ལྷ་ཆེན་པོ་རྣམས་ཀྱིས་བསྐོར་ཏེ། རང་རང་གི་མཆོད་ཡོན་དང་རྒྱན་དང་ལྡན་པར་འཁོད་པའོ། །དེ་བས་ན་རང་བཞིན་ཀྱང་འདི་ལྟར་བཞུགས་ལ། བྲི་ཡང་དེ་ཁོ་ན་ལྟར་རོ། །བསྒོམ་ཡང་འདི་བཞིན་ཏེ། ལྷག་པ་གཉིས་ཐན་མོང་པའོ། །ཞེས་ལྷག་པ་གཟུགས་བརྙན་ལའང་བྲི་བར་གསུངས་པས་སྣམ་བུ་སྒེར་པ་བྱས་ཀྱང་མི་འགལ་མོད། འོན་ཀྱང་རྡོ་རྗེའི་ལས་རིམ་གྱི་ཐིག་གི་སྐབས་སུ་མ་གསུངས་པའི་ཕྱིར་འདིར་མ་བྱས་ལ། དེ་ནས་བདེ་འདས་ཀྱི་དཀྱིལ་འཁོར་བྱ་བའི་རིམ་པ་ལས། ཕྱོགས་སྐྱོང་སྣམ་བུ་དཀར་པོའི་སྣ་ཚོགས་པདྨ། རྡོ་ཕྲེང་ནག་པོ། འབར་ཕྲེང་དམར་སེར། ཞེས་དང་། ཐིག་ཆོག་ལས། དང་པོ་འཇིག་རྟེན་ཕྱོགས་སྐྱོང་ལ། །ཞེས་པད་རའི་ས་ལ་མཛད་སྣང་བ་བྲིས་ཆ་ལ་དགོས་ཀྱི། སླད་ད་པད་འདབ་ནི་ལོགས་ལོངས་ཅན་མིན་པས་འགོད་དཀའ་བའི་ཕྱིར། འདིར་འོག་ཏུ། རྡོ་རྗེ་ར་བའི་ནང་ཁོངས་ཀྱི། །ཞེས་སོགས་པདྨའི་ལྟེ་བའི་ཕྱི་མཐའ་འཁོར་ལོའི་མུ་ཁྱུད་ཀྱིས་ཁྱབ་པ་དེ་ལ་བཀོད་པ་ཡིན་ནོ། །གཉིས་པ་འོག་གཞི་ནི། རྡོ་རྗེར་བའི་ཁོར་ཡུག་གི་ནང་ད་སྣ་ཚོགས་པད་འདབ། དེའི་ལྟེ་བ་ཟླུམ་པོ་ལེབ་ཆགས་ཅན་གྱི་རྒྱ་ནི། ཕྱོགས་གཅིག་ནས་གཅིག་གི་བར་ལ་ཆ་ཕྲན་བདན་ཅུ་རྩ་གཉིས་པ། དེའི་སྟེང་ད་འཁོར་ལོ་ནི། རྩ་རྒྱུད་ལས། གཞི་ཚད་མེད་པའི་ཡེ་ཤེས་ཀྱི་འཁོར་ལོ་གསལ་བ་ལས། ཞེས་པའི་དོན། རྒྱ་ཆེར་འགྲེལ་ད། གཞི་ཚད་མེད་པའི་ཡེ་ཤེས་ཀྱི་འཁོར་ལོ་དཔག་ཏུ་མེད་པ་ཞིག་བསྒོམ། ཞེས་དང་། འཁོར་ལོའི་སྟེང་ད་བྷྲཱུྃ་ཞེས་སོགས་གཞལ་ཡས་ཁང་བསྐྱེད་པར་མཛད་ཅེས་ལྷ་རྗེ་སོ་གསུངས་སོ། །འཁོར་ལོ་དེའི་ཚད་ནི། ཀ་རྒྱན་གྱི་ཕྱི་མཐའ་དང་མདའ་ཡབ་ཀྱི་ཕྱི་ཐིག་ཕྲད་མཚམས་ནས་ཟླུམ་པོར་བསྐོར་བ་ནི་ལྟེ་བ་དང་དེའི་མཐར་ཆ་ཕྲན་གཅིག་པའི་མུ་ཁྱུད་དང་པདྨའི་ལྟེ་བའི་ཕྱི་མཐའ་དང་མཉམ་པའི་ཕྱིའི་མུ་ཁྱུད་ཆ་ཕྲན་གཅིག་པ་ཞིག་ཀྱང་བསྐོར་ནས། དེའི་བར་ཆ་ཆེན་གཉིས་ཀྱི་དེ་ལ་རྩིབས་བྲི། ཁ་དོག་ནི། དབུས་མཐིང་། ཤར་དཀར་བ་སོགས་རིགས་ཀྱིས་དབྱེའོ། །འོ་ན། སྤར་ཁབ་ཀྱི་ལེའུ་དགུ་པར། གཞི་ཚད་མེད་པའི་འཁོར་ལོའི་སྟེང་ད་འཁོར་ལོ་ལྔ་སྟེ་འཁོར་ལོ་དྲུག་པའོ། །ཞེས་པ་དང་འགལ་ལོ་ཞེ་ན། མི་འགལ་ཏེ། དེ་ནི་ནང་གི་གཞི་གདན་གྱི་འཁོར་ལོ་ལ་དགོངས་པའི་ཕྱིར་རོ། །དེ་དང་མཐན་པ་འོད་རིམ་ལས་ཀྱང་། ཚད་མེད་རྩིབས་བཞིའི་འཁོར་ལོ་ལ། །རྩིབས་བཞི་མུ་ཁྱུད་པཉྩར་ལྡན། །ཞེས་སོ། །དེ་བས་ན་གཞི་ཚད་མེད་པའི་འཁོར་ལོ་ཡང་རྣམ་པ་གཉིས་སུ་འགྱུར་ཏེ། གཞལ་ཡས་ཁང་སྤྱིའི་འོག་གཞི་ནི། བཤད་རྒྱུད་རོལ་པ་ཆེན་པོའི་རྒྱུད་ཀྱི་ལེའུ་ལྔ་པར། ཀུན་ནས་མེ་འོད་འཁྲིགས་པའི་དབུས། །འོག་མིན་ལ་སོགས་རིམ་བཞིན་ཆར། །འཁོར་ལོ་ཆེན་པོའི་ས་གཞི་ལ། །ཁང་པར་གྲུ་བཞི་རྣམ་པར་བརྗིད། །ཅེས་དང་། སངས་རྒྱས་གསང་བའི་ཆོས་དོན་ད། །འོག་གཞིའི་དབྱིབས་ནི་ཚད་མེད་དེ། །རྒྱ་མ་ཆད་པ་ཆ་ལེ་བའོ། །ཞེས་པའི་དོན་རྟགས་འཆད་པའི་སྐབས་སུ་ཡེ་ཤེས་ལྔ་དང་སྦྱར་བའི་ཕྱིར། དེའི་རྟགས་འཁོར་ལོ་རྩིབས་བཞི་བར་སྦྱར་བའང་འབྲེལ་ལ། ཕྱོགས་བཅུ་མུན་སེལ་གྱི་ལེའུ་དང་པོར་ཡང་། རྩིབས་བཞི་ལྟེ་བ་དང་བཅས་པ་མ་འདྲེས་པ་དང་རང་གསལ་བའི་སྟེང་ལའོ། །ཞེས་དང་། ལེའུ་དགུ་པ་བྷྲཱུཾ་བི་ཤྭ་བི་ཤུདྡྷེ་ཞེས་པས་གཞི་ཚད་མེད་པའི་ཡེ་ཤེས་ཀྱི་འཁོར་ལོ་ལ་གནས་པའི་གཞལ་ཡས་ཁང་ཆེན་པོ། ཞེས་སོགས་གཞལ་ཡས་ཁང་གི་འོག་གཞིར་མཛད་པ་དང་སྔར་དྲངས་པའི་རྒྱ་ཆེན་འགྲེལ་གྱི་ལུང་དེས་ཀྱང་དེ་ལྟར་གྲུབ་པའི་ཕྱིར་རོ། །བྱེ་བྲག་གདན་གྱི་འོག་གཞི་ནི། འོག་གཞི་ཆོས་ཀྱི་འཁོར་ལོ་བསྐོར་བའི་གདན་ཞེས་སྔོན་གྱི་མཁན་པོ་རྣམས་གསུངས་ཏེ། གཞལ་ཡས་ཁང་གི་ནང་གི་འཁོར་ལོའོ། །ཡང་རྗེ་སྒྲོལ་མ་ལ་སོགས་པ་ཕལ་ཆེ་བ་ནི། དཀྱིལ་འཁོར་སྤྱི་དང་བསྟུན་ཏེ་འོག་གཞི་སྣ་ཚོགས་རྡོ་རྗེར་མཛད་པ་དང་། དེའི་འཐད་པ་ལ་བླ་མ་འགའ་ཞིག །ཐལ་རྒྱུད་ལས། འབྱུང་བ་རིམ་བརྩེགས་སྟེགས་དང་བཅས། །རྡོ་རྗེ་རྒྱ་གྲམ་ས་གཞི་གང་། །ཞེས་དང་། བླ་མ་ལས་ཀྱང་། འོག་རྡོ་རྗེ་རྒྱ་གྲམ་མིག་མང་རིས་སུ་གཏམས་པ། ཞེས་པའི་སྣ་ཚོགས་རྡོ་རྗེ་དགོས་ཞེས་གསུངས་ནའང་། ཐལ་རྒྱུད་ཀྱི་ལུང་དེ་ཁོ་བོས་མཐོང་བའི་རྒྱུད་ཀྱི་དཔེ་ལ་མི་སྣང་བའི་ཡོད་མེད་ཀྱང་མ་ངེས་ལ། གལ་ཏེ་ཡོད་སྲིད་ཀྱང་སྐྱོན་མེད་དེ། ཉི་སེང་གི་ལུང་རང་གི་རྣམ་བཤད་དྲངས་པར། རྒྱ་གྲམ་ལ་ནི་ས་གཞི་དང་ཚད་མེད་པའི་འཁོར་ལོའི་བར་ན་གནས་སོ། །ཞེས་པས་རྒྱ་གྲམ་ཡོད་པའི་ཕྱོགས་ལའང་འཁོར་ལོའི་རྩིབས་ཀྱིས་བསྒྲིབས་ནས་མི་མཐོང་བའི་ཕྱིར་དང་། བླ་མའི་ལུང་དོན་ནི་དེ་ལྟར་མ་ཡིན་ཏེ། གལ་ཏེ་ཡིན་ན་རྒྱ་གྲམ་ཞེས་སྨོས་པ་ཧ་ཅང་ཐལ་བའི་ཕྱིར། ཡང་ཁ་ཅིག་འདི་སྙམ་ད། ཨ་བྷ་ཡས། པདྨ་དང་རྒྱ་གྲམ་ཐབས་ཤེས་ཡིན་པས། པདྨ་ཡོད་ན་རྒྱ་གྲམ་ཡང་དགོས་པར་གསུངས་པས་གནོད་དོ་ཞེ་ན། དེའི་སྐྱོན་མི་འཇུག་སྟེ། སྔར་བཤད་པ་ལྟར་རྒྱ་གྲམ་འཁོར་ལོའི་འོག་ན་ཡོད་པར་བཞེད་པའི་ཕྱིར་དང་། དེ་མི་བཞེད་པའི་ཕྱོགས་ལའང་པདྨ་དང་འཁོར་ལོ་ཐབས་ཤེས་སུ་འགྱུར་བའི་ཕྱིར། དེ་ལྟར་ཡང་། བདེ་འདས་བསྐྱེད་རྫོགས་འབྲིང་པོའི་ལས་བྱང་ལས། དེ་སྟེང་ཐབས་ཀྱི་འཁོར་ལོ་རྩིབས་སྟོང་འབར། །འོག་ཏུ་ཤེས་རབ་པདྨ་འདབ་སྟོང་བརྡལ། །ཞེས་འོག་གཞིའི་པདྨ་དང་གུར་གྱི་འཁོར་ལོ་གཉིས་ཐབས་ཤེས་སུ་གསུངས་པ་བཞིན་ནོ། །འོ་ན་སྣ་ཚོགས་རྡོ་རྗེ་བྱེད་པའི་ཕྱོགས་ལ་དེའི་བྱ་ཚུལ་ཇི་ལྟར་ཞེ་ན། སྣ་ཚོགས་རྡོ་རྗེའི་ལྟེ་བ་གྲུ་བཞི་པ། ཤར་ནུབ་ཀྱི་རྒྱར་ཆ་ཆེན་བཅུ་གཉིས་དང་དཔངས་སུ་ཆ་ཆེན་གཅིག་པའོ། །དེ་ལ་འཐོན་པའི་རྭ་ནི། དབུས་རྭ་སྦོམ་པ་ལ་ཆ་ཆེན་གཅིག་དང་། རྩེ་མོ་ཆ་ཕྲན་གཉིས། གཡས་གཡོན་གྱི་རྭ་གཉིས་སྦོམ་ས་ཆ་ཕྲན་གསུམ་དང་། རྩེ་མོ་རིམ་གྱིས་ཕྲ་བའོ། །རིང་ཐང་དབུས་རྭ་ནི། རྟ་བབས་སྒོ་ཚད་གསུམ་མ་དང་། གཉིས་མ་དང་། གཅིག་མ་སོགས་ལ་ལྟོས་ནས་ཆ་ཆེན་བཞི་དང་། གསུམ་དང་། གཉིས་སོགས་གཅིག་ཏུ་མ་ངེས་པ་ཡིན་ལ། གཡས་གཡོན་གྱི་རྭ་གཉིས་དབུས་རྭ་དང་རིང་ཐང་འདྲ་ཡང་གུག་པའི་ཆས་རྩེ་མོར་མ་སླེབ་པའོ། ༈ །གསུམ་པ་ལོགས་ལ། རྩིག་པ། འདོད་སྣམ། ཕ་གུ། དྲྭ་ཕྱེད། བྱ་འདབ། ཤར་བུ། པ་ཤུ་དང་བདན། དང་པོ་ལ། པཉྩ་རེ་ཁཱ་ལྔ་སྟེང་ནས་སྟེང་ད་བརྩེགས་པའི་ལུགས་དང་། ཕྱི་ནང་སྦྲགས་མའི་ལུགས་གཉིས་ལས། འདི་གང་ལྟར་ཡང་མི་འགལ་ཏེ། དང་པོ་ནི། རྡོ་རྗེ་ལས་རིམ་ལས། ཡེ་ཤེས་རིན་ཆེན་རིམ་བརྩེགས་ཚུལ། །ཞེས་གསུངས་པ་ལྟར་སྔ་རབས་པ་ཕལ་ཆེར་བཞེད། གཉིས་པ་ནི། ཆོས་དོན་ལས། ཕྱི་ནི་རིན་ཆེན་ལྔ་རུ་སྦྲགས། །ཞེས་དང་། བླ་མ་ལས་ཀུན་གྱི་ཕྱི་རོལ་ནག་པོར་བཤད་པ་དང་། བདེ་འདས་ལས། ཀུན་གྱི་ཐ་མ་ལྗང་གིས་བསྐོར། །ཞེས་གསུངས་ཤིང་། ཙགས་ཚ་སོགས་སྔ་རབས་པ་འགའ་དང་། སྒྲོལ་ཆེན་ཡབ་སྲས་སོགས་ཕྱི་རབས་པ་ཕལ་ཆེར་ཡང་སྦྲགས་མར་བཞེད་དོ། །དེ་ལ་སྒོའི་ཐད་ད་ཕྱི་མ་བདེ་བས་འདིར་ཡང་རེ་ཞིག་ཕྱི་ནང་སྦྲགས་མར་བྱས་སོ། །པཉྩ་རེ་ཁཱའི་ཁ་དོག་གི་རིམ་པ་ནི། ཧེ་རུ་ཀ་འདས་པ་ལས། སྔོ་དང་དཀར་དང་སེར་དང་དམར། །ཀུན་གྱི་ཐ་མ་ལྗང་གུ་སྟེ། །ཞེས་དང་། བདེ་འདས་རིགས་བརྒྱའི་སྒྲུབ་ཐབས་ལས། རྩིག་པ་རིགས་ཀྱི་དབྱེ། ཞེས་གསུངས་པ་ལྟར། སྲབ་འཐག་ཆ་ཆུང་གཅིག་ལ་རེ་ཁཱ་ལྔ་པོ་གཙོ་བོའི་དབང་གིས་ནང་ནས་རིམ་པ་བཞིན་མཐིང་དཀར་སེར་དམར་ལྗང་གུ་སྟེ། ཕན་ཚུན་རེག་ལ་མ་འབྱར་བའི་ཚུལ་ད་བྱའོ། །ཡང་གཞུང་གཞན་ལས་རེ་ཁཱ་ལྔ་པོ་ནས་གང་གིས་མ་རེག་པར་གསུངས་པ་ལ་ཁ་ཅིག །ཆ་ཆུང་གཅིག་གི་ཁྱོན་ལ་བར་ནས་ཚར་རེ་བཞག་པ་མི་འོས་ཟེར་ནའང་། ཆ་ཆུང་ནི་གཙོ་བོའི་ཁྲུ་གང་ཡིན་ལ། ནས་ནི་དེ་བརྒྱ་རེ་གྱད་གྱི་ཆ་གཅིག་ཡིན་པའི་ཕྱིར་སྐྱོན་མེད་དོ། །དཔངས་ནི། རྟ་བབས་སྒོ་ཚད་གསུམ་མ་དང་། གཉིས་མ་དང་། གཅིག་མ་ལ་ལྟོས་ཏེ་ཆེ་འབྲིང་ཆུང་གསུམ་ད་བྱ་བ་འཐད་ཀྱིས། ཕྱོགས་གཅིག་ཁོ་ནར་ངོས་བཟུང་བྱས་པ་ལ་ཤེས་བྱེད་མེད་དོ། །དེས་ན་འདིར་འབྲིང་ཚད་ཀྱི་དབང་གིས་ཆ་ཕྲན་བཅུ་གསུམ་ད་བྱས་སོ། །གཉིས་པ་ལ། རྩིག་པའི་སྟེང་ན་ཡོད་པའི་ལུགས་དང་། ཕྱི་འགྲམ་ན་ཡོད་པའི་ལུགས་གཉིས་ལས། དང་པོ་ནི། མེ་ལོང་ལྟ་བུའི་སྒྲུབ་ཐབས་དང་། བདེ་འདས་ཞི་བ་ཞེ་གཉིས་ཀྱི་སྒྲུབ་ཐབས་གཉིས་ཚིག་དོན་མཐན་པར། ཀུན་ནས་བསྐོར་བའི་ཁ་ཁྱེར་ལ། །རོལ་མོ་སྣ་ཚོགས་སྤྲིན་ཕུང་བཞིན། །ཞེས་གསུངས་པའི་རྗེས་སུ་འབྲངས་པར་རློམ་ནས་བྱས་པར་སྣང་མོད་ཀྱང་། ལུང་དེའི་དགོངས་པ་དེ་ལྟར་མ་ཡིན་པས་མི་རིགས་ཏེ། རྒྱུ་མཚན། རྡོ་རྗེ་རྩེ་མོ་ལས། ཀུན་ནས་བསྐོར་བའི་ཕྱི་རོལ་ད། །རྡོ་རྗེའི་ཁ་ཁྱེར་ཡང་དག་ལྡན། །ཞེས་འདོད་སྣམ་ལ་ཁ་ཁྱེར་ཞེས་བྱས་ནས་དེ་གཞལ་ཡས་ཁང་གི་ཕྱིར་ཡོད་པར་བཤད་པ་དང་། གཞན་ཡང་ནང་གི་ལྷ་སྣམ་ལའང་ཁ་ཁྱེར་ད་བཤད་པ་དང་། སྒོ་ཁ་ཁྱེར་དང་བྲལ་བ་བཤད་པ་སོགས་མང་ད་སྣང་བས་གནོད་པའི་ཕྱིར། གཉིས་པ་ནི། རྩིག་པའི་ཕྱི་ངོས་སུ་འགྲམ་སྟེགས་ཀྱི་ཚུལ་ད་ཡོད་པར་འདོད་པ་འདི་ལེགས་ཏེ། བདེ་འདས་རིགས་བརྒྱའི་སྒྲུབ་ཐབས་ལས། ལོངས་སྤྱོད་འགྲམ་གྱི་ཆ། ཞེས་དང་། གཤེད་མར་གཞོན་ནུ་རོལ་པའི་སྒོམ་བྱང་ལས་ཀྱང་། ཕྱི་འདོད་ཡོན་དམར་པོས་འགྲམ་སྟེགས་སུ་བསྐོར་བ། ཞེས་གསུངས་ཤིང་། བེ་དི་ཀཿཞེས་པའི་སྒྲ་ལས་དྲངས་ནའང་། ཁ་ཁྱེར་དང་། ཁ་རན་དང་། གཟུངས་དང་། སྟེགས་བུ་རྣམས་ལ་འཇུག་པའི་རྒྱུ་མཚན་གྱིས་སོ། །དཔངས་ཆ་ཕྲན་གཅིག་བྱེད་པ་ལ་ཤེས་བྱེད་མེད་ཅིང་། བླ་མ་དགོངས་འདས་ལས། དཔངས་སུ་ཁྲུ་དོ་ཡིན་ལ། ཞེས་དང་། འཆད་འགྱུར་ལྟར་རྟ་བབས་ཀྱིས་ཀྱང་ཀ་བ་སོགས་ཀྱི་དཔགས་ནུས་པའི་ཕྱིར། འདིར་ཆ་ཕྲན་གཉིས་པར་བྱས་སོ། །དེ་ཡང་བཤད་རྒྱུད་མེ་ལོང་ལས། ཟླ་ཕྱེད་རྡོ་རྗེ་འདོད་ཡོན་དང་། །ཞེས་དང་། སྙིང་པོ་རོལ་པ་ཆེན་པོའི་རྒྱུད་ལས། ཟླ་ཕྱེད་རྡོ་རྗེ་མི་འཇིགས་སྟོབས། །འདོད་ཡོན་ལྷ་མོ་ཕྱོགས་པར་འཁྲིགས། །ཞེས་པའི་འདོད་སྣམ་གྱི་སྒོ་ཁྱུད་ཀྱི་མཚམས་དང་། ཤར་ལྷོ་ལ་སོགས་པའི་མཚམས་རྣམས་སུ་ཟླ་ཕྱེད་རྡོ་རྗེ་དང་། ཕྱོགས་བཞིར་གཟུགས་ལ་སོགས་པའི་ལྷ་མོ་འགོད་དེ། དེའི་ཚུལ་ནི་ལཱ་སྱེ་མ་དཀར་མོ་མེ་ལོང་། སྒྲ་མ་དམར་མོ་པི་ཝཾ། དྲི་མ་སྔོན་མོ་དྲིའི་དང་ཆོས། །རོ་མ་སེར་མོ་གཡོས་ཀྱིས་གང་བའི་ཁར་གཞོང་། རེག་བྱ་མ་དཀར་མོ་ལྷའི་གོས་པཉྩ་ལི་ཀ་ཐོགས་པ་སྟེ། རྒྱུད་ལས་ལྷ་མོ་དེ་ལྔ་ལས་མ་གསུངས་ཤིང་། རྡོ་རྗེ་ལས་རིམ་ལས་ཀྱང་། གཟུགས་ལ་སོགས་པ་མཆོད་པ་ལྔ། །ཞེས་པས་དེ་ཙམ་གྱི་ཆོག་ལ་གཞན་ད། ཆོས་དོན་ལས། ལོངས་སྤྱོད་འདོད་ཡོན་སྣམ་བུ་ལ། །གཟུགས་མཛེས་སྒྲ་སྙན་དྲི་མཆོག་དང་། །རོ་ཞིམ་ཡིད་འོང་ཆོས་རྣམས་ཀྱི། །ལྷ་མོ་རྣམས་ཀྱིས་དགྱེས་པར་རོལ། །ཞེས་ཆོས་ཀྱི་ལྷ་མོ་གསུངས་པ་ལྟར་ན་ཆོས་དབྱིངས་མ་ཆོས་འབྱུང་འཛིན་པ་སྟེ། དེ་དག་ཀྱང་བསྒོམ་དབང་ད་ནི་ཕྱོགས་ཀུན་ཏུ་འཁྲིགས་པའོ། །དེ་ལྟར་ཡང་འོད་རིམ་ལས། གཟུགས་སོགས་ལྷ་མོས་འཁྲིགས་པ་སྟེ། །སྣ་ཚོགས་མཆོད་བྱེད་རོལ་མོ་ཡིས། །བར་སྣང་ཁམས་ཀུན་སྤྲིན་ཕུང་བཞིན། །ཞེས་སོ། ༈ །གསུམ་པ་ཕ་གུ་ནི། འགའ་ཞིག་འདོད་སྣམ་གྱི